ইমরান খান (ভারতীয় অভিনেতা)
বয়ঃপ্রাপ্তির পর ২০০৮ সালে ইমরান প্রথম অভিনয় করেন রোম্যান্টিক কমেডি "জানে তু... ইয়া জানে না" ছবিতে। ছবিটি বাণিজ্যিকভাবে সফল হয় এবং সমালোচকদের প্রশংসাও অর্জন করে। এই ছবিতে অভিনয় করে তিনি শ্রেষ্ঠ নবাগত অভিনেতা বিভাগে ফিল্মফেয়ার পুরস্কার লাভ করেন। কিন্তু তাঁর অভিনীত পরবর্তী দু’টি ছবি ব্যর্থ হলে গণমাধ্যম তাঁকে অযোগ্য বলে বিবেচনা করে এবং "একটিমাত্র ছবির বিস্ময়" আখ্যা দেয়। এরপর তিনি "আই হেট লাভ স্টোরিজ" (২০১০), "দিল্লি বেলি" (২০১১) ও "মেরে ব্রাদার কি দুলহান" (২০১১) প্রভৃতি বাণিজ্যিকভাবে সফল কয়েকটি ছবিতে অভিনয় করেন। শেষোক্ত ছবিটিই ছিল তাঁর সর্বশেষ বাণিজ্যসফল চলচ্চিত্র। এরপর তাঁর অভিনীত ছবিগুলি একে একে বক্স-অফিসে সাফল্য অর্জনে ব্যর্থ হয়।
ইমরান মাহমুদুল
ইমরান মাহমুদুল হচ্ছেন একজন বাংলাদেশী গীতিকার ও প্লেব্যাক গায়ক যিনি অনেকগুলো ভিন্ন অ্যালবাম ও চলচ্চিত্রের জন্য গান পরিবেশন করেছেন। তিনি চ্যানেল-আই সেরা কন্ঠ ২০০৮ এ প্রথম-রানার্স আপ হয়েছিলেন, তারপর জনপ্রিয় সংঙ্গীত শিল্পী আরেফিন রুমি হাত ধরে সফলতার মুখ দেখেন তিনি। ২০১৬-এ বসগিরি চলচ্চিত্রে দিল দিল দিল গানের জন্য ২০১৬-এর সেরা গায়ক হিসেবে তিনি মেরিল-প্রথম আলো পুরস্কার অর্জন করেন।
ইমরান বর্তমান বাংলাদেশের সবচেয়ে জনপ্রিয় গায়কদের মধ্যে একজন।